b'\n_START_ARTICLE_\nVohilaidas\n_START_PARAGRAPH_\nVohilaidas (est. Vohilaid) \xe2\x80\x93 16 pagal dyd\xc4\xaf Estijai priklausanti sala Baltijos j\xc5\xabroje. Plotas 4,16 km\xc2\xb2, auk\xc5\xa1\xc4\x8diausia vieta vir\xc5\xa1 j\xc5\xabros lygio \xe2\x80\x93 apie 10 m, pakrant\xc4\x97s linija siekia 15,5 km. Vohilaidas i\xc5\xa1sid\xc4\x97st\xc4\x99s apie 0,5 km \xc4\xaf rytus nuo Hyjumos. Salas skiriantis s\xc4\x85siauris yra labai seklus, vandens lygis siekia vos 40 cm (kai kur visai i\xc5\xa1d\xc5\xbeiuv\xc4\x99), tod\xc4\x97l bet kuri\xc4\x85 pus\xc4\x99 galima pasiekti transporto priemone. Priskiriama Piuhalepos vals\xc4\x8diui._NEWLINE_Sala j\xc5\xabroje i\xc5\xa1kilo ma\xc5\xbedaug prie\xc5\xa1 3 500 met\xc5\xb3. Pirm\xc4\x85 kart\xc4\x85 kronikose Vohilaidas pamin\xc4\x97tas 1586 m. Kilingeholmo (\xc5\xa1ved. O\xc5\xbekos sala) pavadinimu. Sala buvo negyvenama iki Antrojo pasaulinio karo, \xc5\xa1iuo metu naudojama tik gyvuliams ganyti. Yra i\xc5\xa1lik\xc4\x99 pastat\xc5\xb3 griuv\xc4\x97si\xc5\xb3. _NEWLINE_\xc4\xae \xc5\xa1iaur\xc4\x99 yra keletas ma\xc5\xbeesni\xc5\xb3 saleli\xc5\xb3: Helama, Uemererahu, Ramsis ir Kadakalaidas. Pietuose \xe2\x80\x93 Horalaido sala.'